
7 
: DISPUTATIO MEDICA 


INAUGURALIS, 


DE 


HYDROPE ANASARCA: 
Quam, 


ANNUENTE SUMNMO NUMINE, 


| | Ex Auctoritate Reverend: admodum Viri, 
D. GULIELMI ROBERT SON, S. T. P. 


Acanrtmas Epmaurcenas PRAEFECTI; 


| NEC NON 
Ampliſſimi SENATUS ACADEMICTI ö conſenſu, 
Et nobiliſſimae FAC ULTATIS MEDICA E decreto; 


PRO GRADU DOC TORIsò, 


} SUMMISQUE IN MEDICINA HONORIBUS AC PRIVILEG11S 


_ a <4 "Og "= * nd 
» - 


RITE ET LEGITIME n 3 


o# 


| ERUDITORUM EXAMINL 5p tcir 


1 THOMAS POLLARD RCE, 
be. | BARBADENSIS. - 


Socikr. REG. Pays. EDIN. Soc. Hoxongad * te: 


IE Pp 
Nec non it —— 
Lyc. Mp. LON PD. Sop. 

Ad diem 12. Septembris, hora locoque ſolitis. 


LE DINIUITI OI: 


— — 


| 
g 
| 
2 | ExcuDEBAT ADAMUS NEILL CUM SOCI1S, 
| M DCC XCIIs 8 


e 


n 


. 


mie” wo 0h IPG AAT IAA oft ot 


VIRISs SPECTATISSIMIS, 


JOANNI BOND, ARMIGERO ; 
necnon 
JOANNI RYLAND, ARMIGERO, 
Londinenſibus : 


ob multa beneficia, 


in ſe collocata ; 


ob amicitiam, nunquam 


a memoria obliterandam, 


um proſecuti ſunt ; 


4 ITE MOR, 
N Viro peritiſſimo, 
| JACOBO HENDY, M.D. . dec. 
; | apud Barbadiam artem Apollineam 
} 


proſperrime exercenti, 


ob fructus 


quos 


#i= © 


illo auſpice, in tirocinio accepit, 


Haſce ſtudiorum ſuorum primitias 
Qualeſquales ſint, ſummæ obſervantiz 


Teſtimonium, 


D. D. Dque 


* 


AUC TOR. 


PDISPUTATIO MEDICA 


INAUGURALIS, 


DE 


HYDROPE ANASARCA. 


PROEMIUM. 


X innumeris malis quæ vitæ humanæ ſe. 
mitam obſident, nullum forſan lugubrius 

aut plus moleſtiæ ſecum affert quam Dirus 
Hydrops. Cum latex effuſus diverſas cor- 
poris partes occupare ſolet, morbus igitur in 
diverſa genera jure diftribuitur. Horum præ- 


cipua ſunt Hydrocephalus, Hydrothorax, A- 


ſcites et Anaſarca. De his omnibus figillatim 


A. tractare, 


— *. — on — A. 

DISPUTATIO MEDICA 


tractare, hujuſmodi diſquiſitionum limites haud 


ſinunt. De Anaſarca igitur, quippe quæ om- 


nibus hydropum ſpeciebus frequentior eſt, et 


his ſæpe præcurrit aut conjungitur, Diſputa- 


tionem meam Inauguralem conſcribere mihi 


arridet. 


c 


& 


66 


MORBI DEFINITIO. 


« Corporis totius vel partis ejus intumeſ- 
centia mollis, inelaſtica. Species ſunt, 
« Imo, Anaſarca (ſeroſa) a retento ſero ob 
evacuationes ſolitas ſuppreſſas, vel ab aucto 
ſero ob ingeſtam aquam nimiam. 

% 2do, Anaſarca (oppilata) a compreſſione 


venarum. 


* 3tio, Anaſarca (exanthematica) poſt exan- 


68 


66 


themata et præcipue poſt eryſipelas ſub- 
orta. 
« 4to, Anaſarca (anaemia) a tenuitate ſan- 
guinis per hæmorrhagiam producta. 

Sto, 


3 
PS. 

« Sto, Anaſarca (debilium) in debilibus a 
% morbis longis, vel ab aliis cauſis. ““ 


HISTORIA MORZBI. 


Anaſarca ingruente, vegetus faciei color 
marceſcit ; pallor lividus aut ſubviridis paula- 
tim obrepit ; gratus oculorum nitor hebeſcit; 


album eorundem colorem plumbeum induit, 


limbuſque lividus in orbita vicina obſervatur ; | 
labia ſublivida fiunt ; vultuſque luridus ſpec- 1 
taculum luctuoſum oſtendit. Hæc comitatur 
crurum ae pedum intumeſcentia mollis, non 
dolens, cuti concolor; quæ, utpote nullam re- 
ſiliendi vim habens, foveolam digiti preſſu ef- 
fectam, retinet. Hæc turgeſcentia veſpere 
maxima, mane minima, obſervatur: quod ex ſitu 
corporis pendet. Aqua enim, pondere ſuo, ad 
partes inferiores ſemper decidit. Progrediente 


morbo, 


* CuLLEn Syn. Noſol. Meth. vol. 2. genus Ixxv. 


. 

morbo, tumor ad ſuperiora paulatim progredi- 
tur. Femora, abdomen, thorax et poſtremo fa- 


cles, manus, totumque corpus afficiuntur; brachia 


= : w - 4 or . py 3 I x " — = * 
2 — oF, aa. — i — 8 : | 
- a , 97 
rr Ar AS HI; er. a ww. — 


et manus nonnunquam diſtenduntur, ut tumor 

1 urtris repleti inſtar, renitatur; nec jam ut an- 
tea, elevatis cruribus ut in lecto fieri ſolet, diſ- 
cutitur. Partes quæ imam ſedem obtinent, aut 
cellulis laxioribus inſtructæ ſunt, et ita a na- 
tura comparatæ ſunt ut nihil adipis habeant, 
maxime diſtenduntur. Hine ſcrotum et præ- 

putium in viris, et in feminis, pudendorum 


labia tum propter fitum tum facilitatem qua 


r 


diſtenduntur, pre ceteris partibus magis tu- 
ment. Nonnunquam (ut quibuſdam fertur) la- 


r 


tex viam fibi in cava corporis interiora pate- 


9 
* 


ray 5 
— 


facit, ſuperficiemque antea diſtentam, deſerit. 


Nonnunquam vero, cutis ita diſtenditur, ut per 
5 cuticulam humor ſtillet: fin autem hec im- 
| | pervia fiat, in veſiculas que brevi diſrumpun- 
tur, elevatur : et nonnunquam ſanguinis cir- 
h _cuitu 3n cutis vaſis intercluſo, gangræna indu- 
} citur, Porro, functiones omnes læduntur. A 


morbi 


— ͤ 6u — ¹-R —¹¹ww·ww-ͤ ˙⁰. Gets 


DE HYDRO PE ANASAR CA. + 


morbi initio, urina parce redditur: modo a- 
quoſa eſt, modo ſerum refert; ſæpe autem 
ſubrubra et craſſa, ſedimentum lateritium di- 
mittens. Sitis fere ab initio urget, tandem 
inexplebilis; et lingua areſcit ; interdum: vero 
hoc non evenit donec febricula accenditur, 
que indies aucta vires penitus convellit, Tuſ- 
ſis ficca, inter decumbendum potiſſimum mo- 
leſta, ſomnumque arcens cum anxietate et ſpi- 
randi difficultate, initio haud raro, nonnun- 
quam non nifi ſub morbi finem, ægrotantem 
fatigat. - Arteriarum pulſus ſolito frequen- 
tiores, parvi ac debiles, etiam corpore quieſ- 
cente; modo autem tardiores et inæquales 
micant. Cutis ab initio arida, paulatim deli- 
cato ſenſu quo antea prædita fuit, orbatur: 
et hoc vitium interdum adeo augetur ut cu- 
tim, inſcio ægro, ambuſtam fuiſſe, feratur. 
Alvus per totum fere morbi decurſum, adftric- 
ta eſt, quibuſdam tamen exemplis diarrhæa 


ſupervenit. Signa omnia tandem ingraveſ- 


cunt; ægri vires franguntur, ita ut muſculi 


ſe 

ſe contrahendi vim amiſiſſe videantur. Nau- 


ſea nonnunquam adeſt ; hancque nonnun- 
$ quam lethalis ſyncope excipit. Æger, aucta 
[ jam ſpirandi difficultate, vix decumbere po- 
| ; teſt : rebus ita ſe habentibus, exitus lethalis 
| modo citius, modo ſerius, evenit. Sæpe in 
ultimis, ſpiritus penitus intercluſus, aut lethar- 


gus, oppreſſo cerebro, vitæ finem imponit. 


Nonnunquam vero fieri adſolet ut morbus 
a longum temporis ſpatium perſtet : et functio- 
nes vite neceſſariæ, licet tumor fit ingens, 
morbi viribus diu obſiſtant et illibatæ ma- 
neant: vel febris lenta ægrum paulatim con- 3 
4 ficiat. Modo functiones, tumore mediocri ex- 
iſtente, citius graviuſque afficiuntur; cujus rei 


1 ratio non facile redditur. 


| DE DIAGNOSI. 


Cum omnes ſpecies ſupra recenſitæ, excep- 


tis, ſecunda (oppilata) et quibuſdam ſpeciei 


quintaz 

quintæ varietatibus, idiopathicæ ſint, et ex 
eadem corporis conditione pendeant, vix opus 
eſt ut aliam ab alia diſtinguamus. Oppilata 
igitur et quædam anaſarcæ debilium exempla 
ſola negotium faceſſere poſſunt. Inter illius 
exempla maxime notabilia, ſunt, hydrothorax, 
aſcites et graviditas, quæ nonnunquam ana- 
ſarcam comitantur vel excipiunt. Duo autem 
morbi priores ſæpius aliquod pulmonis, cordis 
aut hepatis vitium ſequuntur, et hoc modo 


morbus primarius nonnunquam diſtingui po- 


teſt. Hydrothoracis idiopathicæ cauſa et ſig- 


na ſzpe obſcura ſunt et ambigua: graviori 
autem ſub initio ſpirandi difficultate, et pulſu 
inzqualiter intermittente, comitari ſolet quam 
anaſarca idiopathica. Fluctuatio humoris in 
abdomine, aſciten oſtendit. Sub hujus initio, 
quando exigua tantum laticis portio effundi- 
tur, fluctuatio facilius ſentietur ; abdomen, 
corpore anteriora verſus inclinato, attrectando. 


Contra autem, quando humor eo increyeritutab- 
domen 


a 

domen vehementer diſtendatur, corpus reſupi- 
natur oportet, ut laticis fluctui ſpatium detur *. 
Mulieribus uterum gerentibus in ultimis 


graviditatis menſibus, familiaris eſt pedum ac 


talorum tumor, qui paulatim ad crura et fe- 


mora aſcendit; veſpere augetur; noctu eva- 
neſcit; ita ut mane interdum nullus fiat, et tan- 


dem bre vi poſt partum plerumque diſcutiatur; 


ſin autem poſt partum perſtat, comitantibus 


ſimul, debilitate, pallore et ſolidorum laxitate 
veram anaſaroam efle, jure colligitur. Licet 


enim ex affectu loco proprio ſigna originem 


traxerint, et morbus igitur ad ſpecies Hmpto- 


maticas relegandus videatur : negari tamen 
non poteſt quin ex vitio partiali, generale tan- 


dem oriatur. Hujuſmodi itaque hydropis ex- 


empla idiopathica habenda videntur. 


Chloroſis ſub initio non facile ab hydrope 
ingruente diſtingui poteſt: nec mirum, cum 


uterque morbus ex eadem aut ſaltem conſimi- 


li corporis conditione pendeat, et illa haud ra- 


ro 


* Prof, Monxo in Prælectionib. 

ro in hanc terminetur. Cum autem chloroſi 
medendi ratio aliquantum diverſa ſit, et medi- 
camenta quædam poſtulet quæ in uterum po- 
tiſſimum agant, liquido patet has duas affec- 
tiones haud parum eſſe diverſas; facile ut mi- 
hi videtur diſtingui poſſunt, animum ad quæ 
ſequuntur advertendo. Chloroſis, puellas a 
decimo quarto ætatis anno aut circiter afficere 
ſolet; nec ante dimittere quam menſes ſe o- 
ſtenderint, et ſecundum naturam profluxerint. 
Præter ſigna quæ cum hydrope communia 
habet, ægra de gravante lumborum dolore 
conqueritur : convivia fugit, et porro adeſt 
rei non eſculentæ deſiderium: quæ omnia 
morbi naturam plane indicant. A poly ſarcia 
dignoſcitur anaſarca, eo quod in illa vultùs co- 
lor naturalis haud mutatur et cibi appetentia 
illæſa maneat et muſculorum compages firmi- 
or fit. A pneumatoſi diſtinguitur anaſarca, 
ſono ſub manu crepitante. Porro illa intu- 
meſcentia ſive a plaga ſive ſponte oriatur ; de 
repente ſuboriri ſolet, et ad maximum ſuum 


B incrementum 

incrementum tam cito feſtinat, ut facile di- 
ſtinguatur. A rachitide internoſcitur anaſar- 
ca, capite magno, anterius maxime tumente, 
geniculis tumidis, tumido abdomine et car- 


nium marcore. 


C AUSÆE REM OT, 


In prædiſponentes et excitantes jure diſtri- 
bui ſolent. Prædiſponentes videntur eſſe tem- 


peramentum leucophlegmaticum, debilitas, æ- 


tas provecta et ſexus muliebre. Licet omnis 


ætas anaſarcæ opportuna fit : vix tamen du- 
bitari poteſt, quin ætas provecta huic malo 
proclivior quavis alia ætate evadit, quia ſenes 
plerumque ſunt juvenibus debiliores. Prof. 
Duncan, ni fallor, in prælectionibus ſuis 
practicis, aſſerere ſolebat, plures dimidio eo- 
rum qui anaſfarca laborant, annum quinqua- 
geſimum exceſſiſſe: contra vero Prof, Home, 


adoleſcentis ætatem aut huic propriorem fre- 


quentius 

quentius anaſarca corripi affirmat in prelec- 
tionibus ſuis. Quatenus mihi tyroni judicare 
fas, priorem ſententiam amplecti cogor : plu- 
res enim dum Londini medicine operam na- 
vabam in Noſocomio Weſtmonaſterienſi, ana- 
ſarca laborantes vidi; omneſque fere annos 
quadraginta plus nati fuerunt. 

* Temperamentum leucophlegmaticum ve- 
teres N, Qarypa apellarunt, et adeſſe di- 


xerunt, ubi ſanguis, denſitate et rubore ſuo 
amiſſis, 


* © Hoc temperamentum inſignitur laxo ac debili 
corporis habitu, ſæpe obeſo, vultu pallido, cute levi 
* fine pilis, capillis albis, pulſu tardo, debili, vaſis ſan- 
* guinem vehentibus parvis, humoribus ut fertur, aquo- 
6 ſis magis et blandioribus ſolito, circuitu languido, con- 
* coctione, excretione, ſecretione tardis, aliquando im- 
* peditis, animo hebete, torpido, aliquando ſomniculoſo, 
** haud facile commovendo, ad metum et avaritiam ma- 
„ xime proclivi. Tali conſtitutione præditis, exercita- 
e tio et ſtimulantia remedia aliquando, conveniunt : ne- 
** que multum nocet interdum, caluiſſe mero.” 


GrxEGorY, Conſp. Med. Theor, t. I. p- 521. 

amiſſis, laxus, mucoſus ac frigidus evadit. 
Quando aulem ſanguis exinde in aquoſam te- 
nuitatem abit, tunc hydropem adeſſe dixerunt. 
Veterum autem de hoc humorum vitio con- 
jecturis immorari, vix operæ pretium eſt; ad 
cauſas igitur excitantes, ſive illas quæ leuco- 
phlegmaſiam augendo vel debilitatem inferen- 
do agunt, feſtinamus. Hæ autem plurimæ 
ſunt, quarum præcipuæ, ſunt: 

Imo, Cibus ex materia imbecilla vel tenace, 
et potiones frigidæ et nimiæ. Hujuſmodi e- 
nim diæta ad corporis vires ſuſtinendas non 
valet, et non raro infirmat, fi ea fit ut diſſici- 
le concoquatur. Hue pertinet cibus ex ma- 
terie glutinosa, fibrosa, farracea non fermenta- 
ti, aut pingui conflatus ; potiones frigidæ in 
corpus prius calefatum ingeſtæ ſubito ſepe 
morbum excitant, præſertim in his qui ex la- 
bore ſudant, aut qui ſudantes, frigori objici- 
untur. Huc referenda eſt * anaſarca hydro- 
potarum, ab aquis variis intempeſtive ingeſtis; 
a dizeta aquoſa, fructibus horæis &c. pendens. 

Hæc 


* SauvadzEs in Noſologia. 

Hæc enim omnia corpus nonnunquam adeo 
debilitant ut morbus ſubito oriatur. SYDEN- 
HAM de hac cauſa diſſerens, inquit, © Aque 
* potatio in us, qui generoſis liquoribus diu 
% adſueverant, ſanguini eandem noxam in- 
« fert;” nec hujus rei ratio obſcura videtur : 
quo enim validior eſt ſtimulus quo utimur, eo 
fortiori indigemus ut vires ſuſtentantur, ſub- 
ductis igitur liquoribus generoſis, vires fran- 
gantur, oportet. 

240, Abuſus liquorum ſpirituoſorum, totius 
corporis et potiſſimum ventriculi ac hepatis 
vires ita frangit, ut hydropem ſæpiſſime indu- 
cat. 

3tio, Aer frigidus ac humidus qualis locis 
frigidis ac paludoſis incumbit, corporis vires 
mirum in modum imminuit, exhalationem per 
cutem reprimit, et tandem ſolidorum conte x- 
tum et reſiliendi vim adeo debilitat, ut ſanguis 
juſto tenuior et aquoſior evadat. Porro, veri- 
ſimile eſt vaſcula in ſumma cute hiantia, haud 
parum aquæ ab aëre imbibere, præcipue quando 


exhalatio 

exhalatio per cutem repreſſa eſt. Hæc abſor- 
bendi vis in his potiſſimum viget, quibus ſan- 
guinis motus languet. Hydropicorum cutis 
adeo arida eſt, ut curſus humorum tenuium 
inverſus videatur, et exhalatio per eandem 
nulla propemodum fiat. Hine facile ratio 
reddi poteſt, quare in regionibus, quibus col: 
temperies humida ac frigida eſt, hydrops cre- 
bro et pertinaciter incumbat. 

40, Ignavum vitæ genus corporis vires mire 
convellit; ventriculus infirmatur ; ſanguinis 
circuitus, languidus, alvuſque tarda fiunt ; 
viſcera oppilantur : hinc artifices quique vi- 
tam ſedentariam degunt, huic morbo opportu- 
ni evadunt *. 

5to, Sanguinis jactura five arte five ſponte 
fiat, morbum ſæpe inducit. Vaſorum a ſan- 
guine detracto exinanitio brevi plerumque re- 
farcitur ; potiſſimum in ſanis: in infirmis au- 
tem tarde reficitur. Cum enim vaſa majora 
particulis rubris ac glutine ſuo ſpoliantur; to- 
nus, qui non niſi ex denfioribus hiſce ſangui- 

nis 

* RaMMwt,/ÿZzixE de Morb. Artif. 


SETS * £3; 

nis partibus pendet, ammittitur: et anaſarca 
ob tenuiſſimam ſanguinis partem quæ jam 
ſupereſt, facile accidit. Nec non juſta gluti- 
nis quantitas, quavis de cauſa imminuta, eun- 
dem effectum edere ſolet. Hoc imminuitur 
aut ſpoliatur, diabete mellito, diarrhea per- 
tinaci, magna ſuppuratione, nima lactis ſecre- 
tione, magna ſalivæ jactura, menorrhagia 
alba, larga ſeminis profuſione, &c. 

6to, Excretionum ſuppreſſio, veluti urine, 
exhalationis per cutem, fluxùs hæmorrhoidum 
et potiſſimum menſium retentio * aut ſuppreſ- 
ſio ſæpe ad anaſarcam viam ſternunt. Hic lo- 
ci obſervare licet, excernendorum retentionem 
ſæpe morbi ſignum non cauſam, eſſe. Sic in 
amenorrhæa emanſionis, totius corporis et 
præcipue ovarii debilitas, non eſt cauſa ana- 
farce, ſed potius effectus. 

mo, Morbi prægreſſi tam acuti quam longi, 
aliæ hujus vitii cauſæ ſunt. Qui a morbis a- 
cutis invaleſcunt, his pedes ac malleoli tumeſ- 
cere ſolent: et ventriculus nonnunquam adeo 


infirmatur, 
# Friend. Op. p. 96. 


7 _ WR * N 
rr 


5 _— n . 
2 J 44 


16 DISPUTATIO MEDICA 


infirmatur, ut fi e plus juſto, forte ingera- 
tur, hydrops ſæpe ſuperveniat. Hujuſmodi 


igitur convaleſcentibus, roborantium uſus ne- 


ceſſarius eſt. Eadem ventriculi ac totius cor- 


poris debilitas, febres ac phlegmaſias ſæpe ex- 
cipit, in diatheſin hydropicam, degeneratura. 


Febres quidem intermittentes ac remittentes, 


quæ longum ſpatium duraverunt, hepati aut 


ſpleni, labem inferre ſolent, cui plerumque a- 
ſcites ſupervenit. Impedito enim fanguinis 
venoſi curſu, ab arteriis extremis non fine 
ſumma difficultate tranſibit : cumque vires 
quæ curſum ſanguinis expediunt, non mul- 
tum ſimul afficiantur, congeſtio fiat, oportet. 
Primo in venis, quia in his ſanguinis motus 
languidior eſt quam in arteriis. Deinde in 
arteriis; et denique his preter modum diſten- 
tis, tenuior ſanguinis pars, per vaſa exhalantia 
effundatur, majori ſolito copia, neceſſe eſt. Hoc 
modo effuſio adaugeri videtur, obſtructionibus 
£ordis, pulmonis, hepatis; polypis in venis 


exiſtentibus, 


DE HT DROPE AN AS AR CA. 17 
exiſtentibus, compreſſione externa, tumoribus 


et ſitu corporis. Negari autem non poteſt, 


quin anaſarca ſalvis viſceribus, nonnunquam 


accedat. Variolas premature evaneſcentes, 
et ſcabiem repreflam, idem vitium ſequitur. 
In quibuſdam morbi exemplis ſcarlatinæ ſu- 
pervenientis, atris gelidi afflatus tumeſcentiæ 
occaſionem præbuiſſe videtur *. 
80, Aﬀectus animi deprimentes corporis vi- 
res paulatim deterunt. Mceltitta, ſanguinis 
circuitum languidum reddit; totum corpus 
infirmat et exhalationem per cutem minuit. 
Terror etiam huic vitio anſam præbet, ut ſatis 
docent multa exempla, hac causa oriunda. 
Porro, amor faſtidio penſatus corporis vires 
eco carpit igni et huic vitio diras ſuas tra- 


gzdias ludendi occaſionem præbet. 


DE RATIONE STMPTOMATUM. 


Veteres omnis fere morbi culpam in ſangui- 
nem conferre ſolebant. Hodierna autem ætas 


9 excultior 


* De HEN Rat. Med. t. 1. 

excultior morborum cauſas altius repetit; et᷑ 
non ſolum humorum ſed etiam ſolidorum vi- 
tia indagans, medendi artem haud parum ex- 
coluit. Humorum quidem phyſiologia ac pa- 
thologia, ut mihi videtur, nondum ea, qua de- 
cet, curf, inveſtigantur: pleriſque enim me- 
dicis perſuaſum eſt omnes fere quas humores 
mutationes ſubeunt, a ſolidorum vitio eſſe ori- 
undas. Dotes mechanicæ quibus ſolidum a- 
nimale ad vitæ uſus aptatur, ſunt tres, adhæ- 
ſio, flexibilitas, et reſilientia. Duplici modo 
variare aut peccare poteſt omnis pars ſolida: 
aut nimia aut nimis parva adhæſione aut fle- 
xibilitate aut reſilientia. Aucta adhæſione, 
augetur plerumque reſilientia; flexibilitas ve- 
ro imminuitur; imminuta adhæſione flexibili- 
tas major fit et viciſſim reſilientia minor. Hu- 
juſmodi varietates nonnunquam ſanitatis limi- 
tes excedentes, juſtos et quidem graves morbos 
faciunt *. 


Omnia 


* Vide ſis Gre. Conf, Med, Theor. t. 1. cap. I. 2. 

Omnia morbi ſigna ſolidorum adhæſionem 
multum imminutam indicant: manifeſta enim 
ſunt carnium mollities ac flacciditas : ſol ido 
autem animali laxo ac flaccido facto, vis illa 
contrahendi qua fibra muſculoſa predita eſt, 
minuitur, ac debilitas ſupervenit. Hinc om- 
nis motus tam voluntarius quam invitus, lan- 
guidus evadit ; et ſanguinis circuitus etiam, 
ingruente morbo, eodem languore afficitur : 
hinc faciei pallor et pulſus debilis, tardus. Si 
forte ſanguinis curſus exercitatione aut quavis 
alia causa acceleretur, cor ob debilitatem, un- 
da ſanguinis juſto majore fere obruitur et in 
motus enormes rapitur. 

Ingraveſcente morbo, pulſus frequentior fit 
et veſpere potiſſimum, feſtinatur, ut in hecti- 
cis obſervare licet. Alia ab aliis de hujus fe- 
briculæ cauſa ratio redditur. Sunt quibus o- 
riri videtur a natura cum vi morbi colluctante, 
vel ab humoris effuſi irritamento. Quantitas 
autem ſanguinis quæ hoc morbi ſtadio in vaſis 


exiſtit, minor eſt quam ut vel naturæ molimi- 
ne 

20 DISPUTATIO MEDICA 


ne vel laticis effuſi ſtimulo opus foret ad eam 
contractionibus tam frequentibus propellan- 
dam : haud equidem negaverim, quin latex 
ille morbi finem verſus reſorptus, vaſis aliquan- 
do ſtimulo fit ; cum autem pulſuum frequentia 
ſepe obſervatur in exemplis ubi reſorbendi vis 
impeditur; fieri non poteſt, ut humor abſor- 
ptus cauſa ſit neceſſaria illius phænomeni. 
Anteponenda igitur mihi videtur illorum ſen- 
tentia, quæ cordis et arteriarum iQus frequen- 
tiores debilitati tribuit. | 

Plures fant quidem debilitatis conditiones 
qu a ſe invicem haud diſtinguuntur. Debi- 
litas hydropica (ut vocari poteſt) quodammo- 
do diftat a debilitate febrili: illa paulatim ob- 
repit et creſcit, non niſi poſt longum tempus 
ad ſummum perventura, nec niſi ægre vel na- 
turæ vel artis beneficio ſublevanda: hæc au- 
tem ſubito adoritur et brevi curſum ſuum le- 
git, naturæ vel artis auxilio facilius ſuperan- 
da. | 
Hæc 

Hæc ſolidi animalis laxitas ſanguini vitium 
non inferre non poteſt: ventriculus enim, om- 
niaque viſcera que cibi concoctioni inſervi- 
unt, jam laxa, infirmata, muneri ſuo imparia 
evadunt. Chylus igitur crudus et forſan cor- 
ruptus in ſanguinem defertur. Sanguis enim 
fit tenuior et magis aquoſus ob vaſorum debi- 
litatem; nam, quo major eſt vaſorum actio, 
ſaltem intra certos limites, eo copioſiores ſunt 
particulæ rubræ: cum autem vaſa in hoc 
morbo haud parum debilitantur, illæ rariores 
ſunt et ſanguis magis aquoſus fiat, oportet. 
Porro, tenuiſſima ſanguinis pars quæ exhala- 
tione per cutem aut per vias urinarias excerni 
ſolebat, jam ob vaſorum debilitatem retenta, 
per exhalantia in omnia corporis cava effun- 
ditur. Huic effuſioni favet nimia vaſorum 
exhalantium et venarum lympham vehentium 
laxitas, quæ morbum ſemper comitatur; et 
efficit, ut tenuiſſima pars ſanguinis magna co- 
Dia effundatur et impedit quo minus reſorbea- 
tur. Hinc latex effuſus in telam celluloſam 


ubique 

ubique perviam diffunditur, et corporis molem 
mirabiliter adauget ; modo in abdomen, modo 
in cerebrum, ſæpius autem in pulmonem ob 
hujus viſceris laxitatem majorem, tranſit. 
Hinc manifeſtum eſt, aſciten, hydrocephalum 
et hydrothoracem, ab anaſarca oriri : contra, 
aſcites, hydrothorax et viſcerum tumores, re- 
ditum ſanguinis impediendo, anaſarcam infer- 
re ſolent. 

Alia ſunt ſigna quorum ratio ex pathologia 
ſupra poſita, ſatis manifeſta eſt, Horum ſig- 
norum precipua ſunt : —artuum inferiorum 
potiſimum, tumor, foveola prementis digit} 
veſtigium retinens, ſitis, cutis ficcitas, urina 
parca, tuſſis, ſpirandi difficultas, ulcera, gan- 
græna. 

Artuum inferiorum tumor ab humore in te- 
lam celluloſam effuſo pendet: latex enim tum 
ob pondus ſuum ima petat oportet, tum quia 
ſanguinis circuitus in partibus a corde remoti- 
oribus languidior eſt, effuſio in imis partibus 
jure expectanda. Cumque cellulæ ſecum in- 


vicem 

vicem libere communicant, neceſſe eſt, ut tu- 
mor partes inferiores primo occupet: eadem 
eſt ratio tumoris veſperi aucti, mane vero, im- 
minuti. 

Foveola prementis digit veſtigium retinet, 
quia aqua corpus eſt, nulla fere reſiliendi vi 
præditum; cutiſque ipſa, tono ſuo et vi re- 
ſiliendi fere amiſſis, pro tempore gre reſilit. 

Sitis a faucium et linguæ ſiccitate, cutiſ- 
que ſiccitas ab exhalatione ſolita impedita 
pendere videntur; linguæ quidem et faucium 
ariditas partim vaſorum debilitati, partimque 
humori in telam celluloſam effuſo, tribuenda 
videtur. 0 

Urina parca debilitatem cauſam ſuam ag- 
noſcere videtur; vaſa enim ſanguinem vehen- 
tia adeo infirmantur, ut a latice inundante ne- 
que per renes, neque per cutem, neque per 
aliam quamvis viam, ſe expedire queant. Ef- 
fuſio igitur, per breves exhalantium fines fiat, 
oportet; hinc urinæ paucitas. 

| Tuſſis 

Tuſſis et ſpirandi ditficultas ſi ab initio ad- 
ſint, totius corporis et præcipue muſculorum 
reſpirationi inſervientium, debilitati tribuen- 
de ſunt; ſin minus, humori in thoracis ca- 
yum vel in pulmonem accumulato, veſiculaſ- 
que atrem vehentes comprimenti, cayumque 
thoracis imminuenti: quoties enim hoc dimi- 
nuitur, juſta aEris quantitas hauriri nequit : 
hinc debilitas et reſpirandi difficultas, ob vitæ 
flammam haud ſatis ventilatam. 

Ulcera et gangræna oriuntur a debilitate et 
ſanguinis circuitu ob nimiam partium diſten- 
tionem interpellato: quinetiam ſerum diu ſta- 
gnans acrius ſorſan fit, et cutem rodit: hinc 
ari aditus datur, et gangræna ulceri brevi ſu- 


pervenit. 


DE PRO GNOsS I. 


Judicium de morbi eventu ferri poteſt; 
conſiderando, cauſas excitantes, ægri tempera- 
mentum 

mentum et ætatem, ſignorum durationem et 
potentiam. 

Si morbus ab exhalatione per cutem impe- 
dit, originem traxerit, facilem plerumque cu- 
rationem admittit.* Anaſarca ab adiapneu- 
ſtia Sauvaucts1t hujus rei exemplum e- 
ſto. Quo minor eſt ſolidorum laxitas eo 
major ſalutis ſpes. Si æger florenti ætate fu- 
erit, nec vires intemperantia aut morbis præ- 
greſſis fracte ; judicium felix ferri poterit. 
Anaſarca quæ convaleſcentibus ab acutis mor- 
bis ſupervenit, modo viſcera ſana ac ſchirro 
immunia ſunt, ſatis facile ſanatur. Æger au- 
tem in hujuſmodi caſibus, viribus naturæ ſolis 
fidere non debet, quia interdum, etſi omnia in 
tuto eſſe videbantur, eadem debilitas revertere 
folet. Iiſdem igitur auxiliis defendenda erit a- 

liquandiu valetudo ægri, quibus adverſa in com- 
modam mutata fuit. III. MiIIuAN aſſerit plu- 


res feminas quam viros ſanari, quia (inquit) 
D illæ 


* SAUVAGEs Noſol. t. ii. p. 472. 


+ Animadverſiones de Hydrope, &c. 

illæ cordis, pulmonis, hepatiſque vitiis rarius 
laborare ſolent. 

Si latex effuſus pulmonem, pericardium aut 
cerebrum occupet, ſummum metuendum eſt 
periculum. Quando vultus, pulmone ſeroſa 
colluvie infarcto, fit turgidus ac lividus; quan- 
do æger deliquia animi patiatur aut delirio tur- 
betur; fi morbus diu duraverit, vel a viſceribus 
tumefactis aut induratis; ſi, denique, æger 
ſenio aut morbis conficiatur; quicquid om- 
nium horum accedat, nulla erit ſalutis ſpes. 

Nonnunquam quidem, præter omnem ſpem, 
æger ſanitatem recuperat: eſt enim ubi hu- 
mor effuſus foras ſibi viam patefaeit, vel for- 
ma diarrhatz, ptyaliſmi, nonnunquam cute 
exit et interdum febricula ſupervenit, qua hu- 


mor effuſus evacuatur. 


DE RATIONE MEDENDLI 


Pathologize ſupra traditæ ſequentia meden- 


di conſilia ſatis accomodata videntur : 


IMo, 

Imo, Cauſas excitantes tollere, 
2do, Humorem effuſum evacuare, 


gtio, Tonum corporis reſtituere, 


Ut primum conſilium abſolvatur, cavendum 
eſt ne qua ex cauſis excitantibus in corpus a- 
gere pergat, operamque noſtram irritam red- 
dat. Si morbus ex ſuppreſſione cujuſvis ex- 
cretionis conſuetæ originem duxerit, medica- 
mentis idoneis ad ſtatum priſtinum quampri- 
mum reducenda eſt. Nonnullæ ſunt quidem 
cauſe excitantes ad quas tollendas, nulla re- 
media, nulla conſilia valent; iſtiuſmodi cauſe 
ſunt, valvulæ cordis et arteriarum in os con- 
verſæ, polypi, &c. 

Si a jecore aliove viſcere indurato aut tu- 
mefacto morbus oriatur, ut ſæpe evenit, ſum- 
ma opera danda eſt ut vitium tollatur. Præ- 
cipua medicamenta quæ huic fini reſpondere 
inveniuntur ſunt, cryſtalli, tartari, hydrargy- 
rum et cicuta, Hæc quidem interdum votis 


noſtris 


* Vide sis Prof. Home de hoc med. &c. in exper. 

rtſtris reſpondent ; ſæpiſſime autem, ſpem 
noſtram fallunt. 

Si igitur morbus diu perſtiterit et a ſchirro 
pendere videatur, ad hæc medicamenta et 
præcipue hydrargyrum confugiendum eſt. 

De cauſis excitantibus plura dicere, ſuper- 
yacaneum mihi videtur, ger monendus eſt, 
ut cauſas que ad morbum excitandum et au- 
gendum valent, ſedulo vitet. Illarum præci- 
puz ſunt, Jupiter frigidus ac humidus; di- 
æta tenuis et aquoſa, deſidia, ebrietas, Venus 
nimia, &c. In hoc enim rei cardo vertitur ut 
hujuſmodi noxæ vitentur. 

Secundum conſilium duplici modo explexi 
ſolet: humor enim in telam celluloſam effu- 
ſus, evacuatur vel viis arte factis vel modo na- 
turali, ſcilicet emiſſariis corpori propriis. 

Magna quidem humoris copia viis arte fac- 
tis, non fine magno zgroti levamine, ſæpe de- 
trahi poteſt: maximum autem periculum 
haud raro hanc medendi rationem ſequitur. 
Partibus enim jam frigidis et flaccidis, gan- 


græna 

græna ſæpe ſupervenit. Hujuſmodi igitur re- 
mediis a peritioribus medicis jam abſtinetur : 
nec adhibentur nifi in exemplis ubi cetera 
omnia remedia incaſſum tentata fuerunt vel 
ubi dura neceſſitas cogit. Veluti caſibus in 
quibus pectoris anguſtia et ſpirandi difficultas 
ſtrangulationem minitantur: vel ubi latex cu- 
tem adeo diſtendit, ut diſrumpi periclitetur, 
vel denique ubi erythema inflatam cutem oc- 
cupat. 

In his enim exemplis, prudentis erit, humo- 
rem viis arte factis detrahere, ne zger ſtran- 
guletur colluvie ſeroſa quæ pulmonem oppri- 
mit, aut gangræna cuti ſuperveniat. Majus 
enim a cute diſrupta quam inciſa, eſt gangræ- 
nz periculum. | 

Humor igitur in quibuſdam exemplis arte 
detrahendus eft : quod variis modis effici ſo- 
let: iſtiuſmodi ſunt, veſicatoria, fonticuli, 
puncturæ, et attrahentia. 

Veſicatoria a pluribus nunc dierum dam- 
nantur; diffuſilem enim phlogoſin efficiunt, 
brevi in gangrænam ruituram. 


Fonticuli 


— 

- 
Fonticuli quoque gangrænam inducere ſo- 


lent. Rejiciuntur igitur nec injurià; irritatio 
enim a corpore extraneo vulneri indito citius 
ſeriuſve gangrænam inferre ſolet. 

Puncturæ omnibus hujuſmodi remediis an- 
teponendæ ſunt. Humorem enim cito detra- 


hunt et quod maximi momenti eſt, minorem 


labem parti inferunt. In hoc autem remedio 


exhibendo, hoc ſemper agendum eſt, ut par- 


v punctiunculæ a ſe invicem pollices circi- 
ter duos diſtantes fiant. Primo ſupra genu et 
dein ſi opus fuerit, ad partes inferiores paula- 
tim et caute deſcendendum eſt ; quo enim a 
corde longius partes diſtant, eo major eſt ad 
gangrænam proclivitas. 

Inter pungendum ne nervis, venis aut ten- 
dinibus vulnus inferatur, caveatur; mitius ali- 
quod linimentum partibus inciſis imponatur, 
et vulnera bis indies luſtrentur, humorque ma- 
nuum compreſſione exprimatur, oportet. Si 
gangrænæ ſigna ſupervenerint, remedia exter- 


na, qualia ſunt, fotus calidi et ſtimulantia: et 


pariter 

— 


pariter interna, veluti cortex peruvianus et vi- 
num, liberali manu exhibeantur. 

Attrahentia. fol. braſſicæ et bryoniæ rad. 
cruribus diſtentis imponi ſolebant: illa cuti 
eroſæ admoventur; hæc contuſa et calefacta 
uſurpatur. Horum effectus interdum infig- 
nes, modo fere nulli, eſſe, feruntur. Eodem 
confilio ſeilla olim cuti imponi ſolebat. 

Hæc quidem ſunt præcipue obſervanda, 
quando humorem viis arte factis detrahere ſta- 
tutum eſt. Nunc de remediis quibus modo 
naturali (i. e.) emiſſariis corpori propriis eva- 
cuatur, diſſerendum. Hæc autem remedia 
plurima ſunt, de quorum præcipuis nunc di- 
cendum eſt: et primo de remedus diureticis, 
quorum maxime laudata, ſunt, ſcilla, cryſt. 
tart. digitalis, nicotiana, &c. 

Cum machina humana ita a natura compa- 
rata ſit, ut renes tenuiorem ſanguinis partem, 
ſanitate ſubſtanti, ſecernant, et horum actio 
in hoc malo imminuatur, ſponte quaſi et na- 
tura ipſa monſtrante, in hydrope indicantur 


diuretica : 

diureticas: hæc porro corpus multo minus quam 
alia medicamenta infirmant ; multis igitur no- 
minibus anteponenda videntur: hanc igitur me- 
dendi viam præcipue tentandam BoERHAavi- 
vs judicat. RivxRlus inquit, * ceteris præ- 
*« ſtant medicamentis ea quæ per urinas ſero- 
„ ſos humores evacuant, et felicior ut pluri- 
„mum hac via, curatio ſolet procedere.” E- 
adem eſt fere HoFPMANNI ſententia, dicentis, 
“ Poſt ſufficientem per alvum excretionem, 
* diuretica in uſum vocanda ſunt.” 

Maxime autem dolendum eſt, diureticorum 
virtutem adeo eſſe incertam ut ſpem noſtram 
haud raro fallant. Ad plura igitur hujuſmodi 
medicamenta decurrendum erit, donec unum 
quod votis noſtris reſpondebit, inventum fu- 
erit. 

Scillæ radix inter efficaciora habetur; ali- 
ter ab aliis exhibitur. Optima doſis videatur 
ea quæ nauſeam movet. Pilulæ e ſcilla con- 
fectæ cum hydrargyro conjunctæ, ſæpe felici- 


ter præſcriptæ fuerunt. Prof. Home forma 


pulveris 

pulveris exhibendam judicat; grana duo vel 
tria bis indies donec tandem vomitio ſuperve- 
nerit *. 

Cryſtalli tartari optimos interdum effectus 
in anaſarca præſtant; primo alvum leniter la- 
xant, et poſtea urinæ ſecretionem ſolum ple- 
rumque afficere ſolent. Ad hoc autem præ- 
ſtandum, neceſſe eſt ut magna aquæ copia ſol- 
vantur et doſibus modicis ac diu continuatis 
ſumantur; nam fi aqua parcius adjecta fuerit, 
renes haud valide cient, Prof. Home unde- 
viginti hydrope vario laborantium plus quam 


E dimidiam 


De hujus medicamenti viribus ſic loquitur Pro- 
feſſor: © Of 10 hydropic patients 7 were cured ; all 
* the 10 laboured under aſcites ; 4 of the 7 cured, had 
% anaſarca; 3 of them had hydrothorax, and 2 had 
* both anaſarca and hydrothorax. Theſe facts are 
« ſtrong in favour of the emetic method of uſing the 
« ſquills when compared to the other evacuative me- 
** thods in which they are commonly exhibited.” 

Houz's Clin. Facts and Experiments. 

dimidiam partem ſanavit*, Si urine ſecre- 
tionem non cito auxerint, omittantur oportet ; 
quia magna aquæ copia qua ſolvuntur, mor- 


bum non augere non poteſt. 


T MirIMAx catharticum ex calomelane et 
jalappa alvum ſemel aut bis ſolvere, et diebus 
alvi purgationi haud deſtinatis, cryſtallos 
tartari decocto hordei ſolutos præſeribere ſo- 
lebat, et hoc modo multos meliores effectus 
præſtari, quam fi cryſtalli ſolüm ſumeren- 
tur, affirmat. Vix quidem dubitari po- 
teſt, quin boni effectus qui ex hac cryſtal- 
lorum tartari adminiſtratione oriantur, magna 


ex parte I potui liberaliter dato tribuenda ſint. 


Acriter quidem olim diſputatum eſt, utrum 
potus hydrope liberaliter dandus fit, necne, 
Nunc autem experientia conſtat potum ad li- 

bitum 


* How's Clin. Facts and Experiments. 
+ Animad. de Hydrope. 


t Vide M1LLMan, ut ſupra, 

bitum in omni fere hydropis ſpecie eſſe per- 


mittendum. Sunt quidem qui opinantur po- 
tum in anaſarca anæmia nocere; quippe quæ 
a ſolidorum flacciditate et ſanguinis tenuitate 
pendeat. Des boiſſons, (inquit BacHERR), 
% peuveut etre neuſibles lorſque I' hydropiſie 
* eſt occaſionce par des hæmorrhagies conſi- 
« derables &. Experientia autem hune ti- 
morem vanum demonſtrat: nam idem auctor 
hæc verba habet: Si les diuretiques, les 
« purgatifs ont quelquefois rèuſſi, c'eſt quand 
“les hydropifies ne dependoient que d'un 
« ſimple relachement: mais cette eſpece d'hy- 
“ dropiſie peut ſe guerir auſſi perfaitement et 
* meme plus ſurement par la methode, qui en 
« laiffant aux maldes la liberte de boire a leur 
„ ſoif, leur preſcrit, la boiſſon qui convient A' 
« Vetat preſent de la maladie.“ Et fane 
quando magna ſeri ſanguinis copia in corpo- 
ris cava effunditur, vaſa ſecernentia ni potus 

juſta 


Journ. de Med. pour l'an 1782. 

juſta quantitate ſumatur, collabi periclitantur. 


Itaque, urgente ſiti, potus ad libitum permitten- 
dus. Huic fini optime reſpondebunt, ſpiritus 
juniperi aqua et acido diluti; vinum Rhena- 
num; aque ferratæ, vel aëre fixo imbutæ; 
vinum rubrum, &c. Potus imbecillus, quippe 
qui ſtomachum plus ſatis jam infirmatum ma- 


gis adhuc infirmat, cavendus. 


Digitalis purpurea folia magna vi in urina 
cienda pollere fertur. Modo quidem vomitio- 
nem, modo alvi purgationem, plerumque au- 
tem urinam inſigniter cient. Cum autem hæc 
herba diros interdum effectus edat, cautiſſime 


utenda eſt. 


Nicotiana haud parum a Doctore FowIER 
commendatur: urinam copioſe ciere ſolet, hoc 
autem certius expectandum, quando nauſeæ 


et vertiginis ſenſus prægreditur. 


Spiritus ætheris nitroſi urinam ſæpe inſigni- 
ter movet, uti Prof. Duncan in prælect. de 


med. uſu, docemur. 
Plurima 

Plurima ſunt quidem alia medicamenta diu- 
retica, qualia ſunt raphanus ruſticanus, allium, 
ſemen ſinapi, juniperi baccæ et oleum, can- 
tharides, ſales alkalini, ſales acidi, ſales medii, 
colchicum autumnale, leontodon taraxacum, 
lactuca viroſa, &c. ſed longius feret de his fi- 
gillatim tractare. Cum diuretica ſpem no- 
ſtram ſæpe fallunt, res aliis medicamentis ten- 
tanda eſt, qualia ſunt: 

Sudorifica, quæ a Doctore HAMILTON diu- 
reticis et catharticis anteponuntur; in quibus 
autem exemplis diureticis anteferenda ſunt, 
haud ita facile dictu. In morbo inveterato, 
quando ventriculus multum infirmatur et diu- 
retica vix ferre poteſt, magis convenire viden- 
tur. Si pulmo colluvie ſeroſa opprimatur, ita 
ut #ger haud facile decumbat, vitanda ſunt. 
Pulvis ipecacuanæ compoſitus omnibus hujuſ- 
modi remediis præſtat et magis plerumque 
proderit, ſi balneum tepidum præmittatur. 

Cathartica, certe conſtat experientia hydro- 
pem alvi purgatione ſæpe ſanatum fuiſſe. In 


anaſarca 

anaſarca autem et præeipue idiopathica, ob 
ventriculi et totius corporis infirmitatem mini- 
me conveniunt; et hoc potiſſimum de cathar- 
ticis draſticis verum eſt. De his fic ſcribit 
SYDENHAM : © Quoties tumor hydropicus a 
ſanguinis tono relaxato ac deperdito, ſpiri- 
« tibus penitus exhauſtis, vel a nimia debili- 
« tate atque evacuatione naſcitur, in his at- 
* que in aliis morbis ad hunc modum facts, 
« zger non tantum non juvabitur a catharſi; 
* ſed imminuto adhuc amplius tono, malum 
“ augebitur.”” In anaſarca igitur et præci- 
pue idiopathica, cathartica et potiſſimum dra- 
ſtica, fere ſemper vitanda videntur. In qui- 
buſdam tamen exemplis, ubi pulmo humore 
affuſo adeo opprimitur, ut reſpiratio haud pa- 
rum impediatur, cathartica mihi idonea viden- 
tur; copiam enim humoris imminuendo plus 
commodi, quam incommodi corpus infirman- 
do afferre poſſunt. Cryſtalli tartari omnibus 


aliis anteponendi videntur; eorum vires fi for- 


te 


% 


as 

te ſegnius agant, addita jalappa, prout res po- 
ſtulaverit, augeri poſſunt. 


Emetica a SYDENHAM nec fine fructu ad- 
hibita fuerunt: judicatu autem difficile eſt, 
quibus caſibus idonea ſunt. Eorum quidem 
uſus periculo vacare non videtur, quia totum 
corpus conquaſſando tantummodo proſunt: 
hac enim ratione vim vaſorum lymphatico- 

. rum abſorbentem augent et urinam ac ſudo- 
rem movent. Itaque cum corporis concuſſio 
valida ad hos effectus præſtandos neceſſaria 


ſit, vomitoria ſola draſtica adhiberi debent: 


leniora enim hos effectus edere non poſſunt: 


1 illa autem mortem aliquando acceflere poſ- 
ſunt. Idcirco vel non omnino vel cautiſſime 
exhibenda mihi videntur; præcipue in ex- 
emplis ubi magna ſpirandi difficultas adeſt vel 
comatis ſigna comitantur. In caſibus autem 
ubi vomitio ſponte ſupervenerit, ceteraque re- 
media fruſtra tentata ſunt, vel ubi, puncturà 


facta, humor vix effunditur, vomitoria haud 


parum 

parum prodeſſe poſſunt. De medicamento- 
rum evacuantium adminiſtratione, obſervan- 
dum eſt, ſummi fore momenti, debilitati ut- 
cunque illatæ, occurrere. © Dum (inquit 
« SYDENHAM) evacuationibus tentatur cura- 
4 tio et vires ægri non permittunt ut quoti- 
« dianæ fiant evacuationes, intermediis illis 
« diebus, corroborantia adhibere non im pro- 
* | 


Tertium conſilium, nempe tonum corporis 
reſtituere, variis remediis abſolvi poteſt. Qua- 
lia ſunt, medicamenta tonica, diæta nutriens, 
exercitatio corporis, lavatio frigida, aër purus 
ac ſiccus. Medicamenta tonica præcipua 
ſunt, cinchona peruviana, ferrum et amara. 
In omnibus quidem morbis e laxitate et de- 
bilitate ſolidi animalis pendentibus, ad cin- 
chonam peruvianam ſtatim decurritur; parum 
autem proficere ſolet, niſi liberali manu ſuma- 


tur. 


Ferrum 

Ferri rubigo aut tinctura felices effectus 
ſæpe præſtant, Veriſimile quidem eſt aquas 
ferratas haud parum profuturas eſſe: hoc ex- 


perientia confirmatur *. 


Amara quoque haud parum interdum pro- 
ſunt; præcipua videntur gentiana, centaurea, 
flores chamæmeli, colomba. Forma tincturæ 
aut vini cum aromatibus conjuncta optime 
præſcribuntur: et nonnullis ventriculis cin- 


chona peruviana gratiora videntur, 


Diæta nutriens ex materie vel media, vel 
valente parata, corpus inſigniter roborat; 
dum nutrit concoctu facilis fit. Huic conſilio 
optime carnes animalium juvenum et præci- 
pue omnis venatio et panis heſternus bene 


termentatus, cum condimentis, idonea : potus 


"il 


ſit cereviſia fortis, (Londinenſis dia), et vis 


num generoſum; quo interdum caluiſſe, juva- 
bit. 


F Exercitatio 


* VAN SWIETEN com. ad BoERH. app. 1236. 

Exercitatio tum corporis tum animi opti- 


mos præſtabit effectus, nihil enim corpus ma- 


gis roborat. Ambulatio aliis exercitationibus, 


modo ægrotantis vires ſinant anteponenda eſt; 
ſin minus, geſtatio lenis primo in rheda, et de- 
inde robore paululum reſtaurato, in equo. 
Si æger ipſe auriga fit et corpus et animum 


jucunde exercebit. Navigatio hoc præſtat 


quod diu noctuque ſine intermiſſione perſtet; 


corpus leniter quatiat; aëre ſalabri vitæ flam- 
mam ventilat; exhalationem per cutem inſig- 
niter auget et ventriculum roborat. 

Lavatio frigida tanta vi in corpore roboran- 
do pollet, ut nunquam omitti debeat. Modo 
illius uſum corporis calor excipiat. Si hoc 
non fiat, ſatius erit corpus frigida perfundere 
vel ſi hoc etiam ſpem noſtram fallat, aquam 
temperatam tentare quam remedu tam effica- 
cis auxilium omittere ; quando corporis vires 
quodammodo reſtitutæ ſunt, ad eaſdem peni- 


tus confirmandas, inter efficaciſſima remedia 


nec injurià, habetur lavatio frigida. 
Aer 

Aer purus ac ficcus admodum neceſſarius 
videtur, præcipue fi aër frigidus ac humidus 
mali cauſa exſtiterit. Quando ita ſe res ha- 
bet, æger cœlum mutare debet ; cavere palu- 


dum auras, et frigus matutinum ac veſperti- 


num fugere. 


Frictio ſua commoda habet et plurimum 
prodeſt, horis matutinis adhibita, quia tunc 
partes detumeſcere ſolent. Inter fricandum 
manus ſurſum dirigenda ut curſus ſanguinis 
venoſi cor verſus, promoveatur. Ne partes 
fricatæ excorientur, panno laneo, oleo blando 
imbuto, utendum eſt. Frictioni haud parum 
favet lenis compreſſio, quippe quæ ad fibras 
debiles ac laxas ſuſtinendas facit. Hinc fal- 
cle nonnunquam partibus tumidis præcipue 


fi una vel altera tantum tumeat, circumdari 


ſolent. 


Cavendum eſt autem ne faſciæ partibus ſu- 


perioribus, incaute applicentur. His enim 
neglectis, 


W —_ = - 


b = a * = = 


— 8 — WY 
1 „ ERS IR 


n 
. 


«4.4 i 


F—"” 
— —— _ 


omnium ſecretionum et potiſſimum urinæ et 

neglectis, peſſimi effectus oriri obſervantur. 


Dum corporis robur his auxiliis reſtituitur, 


exhalationis per cutem, ſtatus adnotetur, o- 


portet; ut ſi forte deficiant, perito remedio- 


rum idoneorum uſu promoventur, ne morbus 


recurrat. 


— 


